《念奴娇·池塘风暖》
宋代·佚名

池塘风暖，算流觞盛集，恰迟旬日。晓听儿童传好语，瑞气华堂充溢。天产英雄，封侯骨相，才气千人敌。暂游尘世，妙名已上仙籍。争羡金紫盈门，灵椿正茂，荣庆谁能及。会展龙韬并豹略，重把山河开辟。鼻祖汾阳，佐唐勋业，管取今犹昔。旬垂彝鼎，寿龄更比箕翼。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。